Karaormani

Karaormani është një mal që shtrihet në pjesën perëndimore të Maqedonisë së Veriut . Është pjesë e vargmalit Sharë - Korab - Deshat - Stogovë - Karaorman.

Emri i malit vjen nga fjalët turke kara - e zezë dhe orman - mal, pyll (Pylli i Zi). Karaorman shtrihet në drejtimin veri - jug midis luginave të lumenjve Drini i Zi në perëndim dhe luginave të lumenjve Pesoçanka dhe Sateska në lindje .

Maja më e lartë e malit është Maja e Shqiponjës me 1794 metra. Mali ka shumë pyje. Ai u formua në periudhën terciare, si dhe mali i afërt i Stogovës. Ai përbëhet kryesisht nga rreshpe kristalore, ndërsa maja e malit është prej guri gëlqeror. Në drejtim nga veriu në jug, gradualisht zbret në luginën e Ohrit.

Në rrëzën jugore të malit ndodhet qyteti i Strugës, kurse në anën tjetër të malit është lugina e Debarcës, me qytetin e Kërçovës në pjesën veriore të atij pellgu.

 Shih edhe 

 Mali i Belicës
Kategoria:Male në Maqedoni të Veriut